Октавио Пас
Твоите очи

Превод от испански: Александър Муратов, Атанас Далчев, 1968

chitanka.info

Твоите очи са родно място на светкавицата и сълзата

и мълчание, което винаги говори,

буря и море без вятър и вълни,

птица в клетка, позлатени хищници заспали,

топази, като истината безпощадни,

есен във една полянка горска, дето светлината пее

върху рамо на дърво и са птици всичките листа,

плаж, където утрото намира весели съзвездия от очи,

кошница със плодове, подобно огън,

и лъжа, която храни,

огледала от този свят, врати на оня свят,

трепета спокоен на морето в пладнешкия час,

мигаща безкрайност,

степ.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.